
Okresný súd Bardejov 14P/7/2025 8225201250 01. 07. 2025 JUDr. Ivo Parada ECLI:SK:OSBJ:2025:8225201250.2
ROZSUDOK V MENE SLOVENSKEJ REPUBLIKY Okresný súd Bardejov sudcom JUDr. Ivom Paradom v právnej veci starostlivosti súdu o maloletú meno neurčené A., nar. XX.XX.XXXX, zastúpenej kolíznym opatrovníkom Úradom práce, sociálnych vecí a rodiny Bardejov, dieťa rodičov: matky B. A., nar. XX.XX.XXXX, bytom B. A. XXXX/XX, XXX XX C. a otca C. D., nar. XX.XX.XXXX, bytom E. X, XXX XX C., o určenie mena maloletej, takto rozhodol: I. Určuje meno maloletej A., nar. XX.XX.XXXX, dieťaťu rodičov B. A., F. A., nar. XX.XX.XXXX a C. D., nar. XX.XX.XXXX, ,,Emma“. II. Žiaden z účastníkov nemá nárok na náhradu trov konania. odôvodnenie: 1. Tunajší súd uznesením č. k. 14P/7/2025-9 zo dňa 19.05.2025, začal konanie o určenie mena maloletej meno neurčené A., nar. XX.XX.XXXX. 2. Matka na pojednávaní dňa 01.07.2025 navrhla určiť meno maloletému ,,Emma“. 3. Otec odmietol udeliť súhlas so zápisom mena maloletej na matrike. 4. Kolízny opatrovník súhlasil s návrhom matky. 5. Súd vykonal dokazovanie oznámením o narodení maloletej, správou kolízneho opatrovníka zo dňa 18.06.2025 a výsluchom matky. 6. Podľa § 40 ods. 3 zákona č. 36/2005 Z. z. o rodine, ak sa rodičia nedohodnú o mene alebo priezvisku maloletého dieťaťa, alebo ak žiadny z rodičov nie je známy, určí meno alebo priezvisko súd. 7. Podľa § 111 písm. a ) zákona č. 161/2015 Z. z. Civilný mimosporový poriadok (ďalej len „CMP“), v konaní vo veciach starostlivosti súdu o maloletých súd rozhoduje o mene a priezvisku maloletého. 8. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 9. Podľa § 215 ods. 1 zákona č. 160/2015 Z. z. Civilný sporový poriadok (ďalej len „CSP“), súd rozhodne na základe zisteného skutkového stavu. 10. Vykonaním dokazovaním mal súd za preukázané, že matka na pojednávaní dňa 01.07.2025 navrhla určiť meno maloletej ,,Emma“. Zo správy kolízneho opatrovníka zo dňa 18.06.2025 je zrejmé, že otec v telefonickom pohovore sa doslovne vyjadril, nech dá matka maloletej meno aké chce. S menom „Emma“ súhlasil. Od narodenia maloletú nevidel. K rukám matky v súčasnosti posiela 100 eur naviac. K určenému výživnému na staršiu dcéru B. vo výške 600 eur si viac nemôže dovoliť. Kolízny opatrovník súhlasil s návrhom matky. Z uvedených dôvodov súd určil meno maloletej „Emma“.
11. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 12. Podľa § 55 CMP, súd môže náhradu trov konania priznať aj vtedy, ak je to s ohľadom na okolnosti prípadu spravodlivé. 13. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Súd nevidel dôvod, pre ktorý by bolo spravodlivé priznať náhradu trov konania niektorému z účastníkov podľa § 55 CMP. Poučenie: Proti tomuto rozsudku možno podať odvolanie v lehote 15 dní odo dňa jeho doručenia na tunajšom súde. Podľa § 363 CSP, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Podľa § 62 ods. 2 CMP, odvolacie dôvody možno meniť a dopĺňať až do rozhodnutia o odvolaní.

